14/04/2020 | Administración LocalMunicipal
Padrón
Aprobación do selo electrónico de órgano e regulación de actuacións administrativas automatizadas no Concello de Padrón.

Faise público que o 6 de abril do 2020 o señor Alcalde ditou o seguinte Decreto número 251/2020: <<O artigo 41.1 da Lei 40/2015, do 1 de outubro, do réxime xurídico do sector público, dispón que se entende por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público. O apartado 2 do artigo 41 prevé que en caso de actuación administrativa automatizada tense que establecer previamente o órgano ou órganos competentes, segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación. O artigo 42 establece que, no exercicio da competencia na actuación administrativa automatizada, cada administración pública pode determinar os supostos de utilización dos seguintes sistemas de sinatura electrónica: · Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. · Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente. O selo de órgano está previsto no artigo 40 da mesma Lei baixo a rúbrica «Sistemas de firma para a actuación administrativa automatizada» e nel establécese a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que se recollen no mesmo texto normativo e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo no que non interveña de maneira directa un empregado público. Así, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar mediante unha actuación administrativa automatizada, de acordo co principio de proporcionalidade e sen que se produza unha mingua de garantías da persoa usuaria. Finalmente, o artigo 70 bis.3 da Lei 7/1985, do 2 de abril, reguladora das bases do réxime local (LBRL), establece que as entidades locais, especialmente os municipios, deberán impulsar a utilización interactiva das tecnoloxías da información e a comunicación para facilitar a participación e a comunicación cos veciños, para a presentación de documentos e para a realización de trámites administrativos. E as Deputacións provinciais colaborarán cos municipios no desenvolvemento dese deber. Por todo o anteriormente exposto, en uso das atribucións conferidas polo artigo 21.1. a) e s) da LBRL, RESOLVO: Primeiro. Aprobar as seguintes actuacións administrativas automatizadas do Concello de Padrón: a) De carácter xeral: todas as actuacións e procedementos que se vaian incorporando, con carácter automatizado, á sede electrónica do Concello de Padrón (https://sede.padron. gal) b) De carácter específico: i. Expedición de certificados e de volantes de empadroamento. ii. Expedición automática de recibos de presentación no rexistro electrónico da Administración. Segundo. Os órganos competentes en relación coas actuacións administrativas automatizadas, no exercicio da función de fé pública administrativa, son os seguintes: · Para a definición das especificacións ou detalle do procedemento de creación e emisión do certificado: Secretaría da Corporación. · Para o deseño informático, programación e mantemento e auditoría do sistema de información e do código fonte: A Xerencia de Informática da Deputación da Coruña. · Para a supervisión e control de calidade: Secretaría da Corporación. Terceiro. Créase o selo electrónico de Órgano do Concello de Padrón coa seguinte denominación: SELO DE ÓRGANO DO CONCELLO DE PADRÓN. A responsabilidade da súa utilización para os efectos de impugnación corresponde ao Concello de Padrón. As características do certificado e a verificación de documentos asinados con este selo de órgano poderase realizar na sede electrónica do Concello de Padrón (https://sede.padron. gal). O selo electrónico de Órgano do Concello de Padrón poderase utilizar nos procesos de tramitación automatizada sinalados anteriormente. O órgano responsable para os efectos de impugnación é a Alcaldía do Concello de Padrón. Cuarto. A tramitación automática dos procedementos realizarase do seguinte xeito: a) Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, de 1 de outubro, de procedemento administrativo común das administracións públicas. b) Os interesados poderanse identificar e autenticar mediante documento nacional de identidade ou documento equivalente. c) A tramitación electrónica automatizada contempla a captura automática da información contida nas bases de datos corporativas do Concello. d) As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). e) Ostentarán permisos de Selado Electrónico unicamente os empregados públicos que sexan acreditados pola Secretaría da Corporación. f) O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, de 1 de outubro, de procedemento administrativo común das administracións públicas, o seguinte: i. A súa condición de acto administrativo automatizado. ii. O selo electrónico da entidade. iii. O órgano responsable para os efectos de impugnación, de acordo co indicado no apartado terceiro desta resolución. b) O código electrónico de verificación permitirá verificar a autenticidade dos documentos xerados electrónica e automáticamente nos procedementos automatizados. c) Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos. d) As indicadas resolucións serán recorribles ante o órgano xurisdicional contencioso-administrativo, previa reclamación potestativa ante a Alcaldía, na forma establecida na Lei de procedemento administrativo. e) Os expedientes de tramitación automática arquivaranse no xestor documental TEDeC SIGEM, asinado mediante selo electrónico do Concello. f) As copias dos documentos electrónicos terán a consideración que se establece no artigo 27 da Lei 39/2015. Quinto. Dar traslado da presente resolución aos distintos servizos administrativos da Corporación e á Xerencia de Informática da Deputación da Coruña e dar conta ao Pleno da Corporación na primeira sesión que celebre. Sexto. Publicar a presente resolución no Boletín Oficial da Provincia da Coruña, momento a partir producirá efectos, e tamén na sede electrónica e Taboleiro de anuncios (o da Casa do Concello e o electrónico) do Concello de Padrón para os efectos de xeral coñecemento de acordo co establecido no artigo 45.1. a) da Lei 39/2015. Sétimo. A presente resolución pon fin á vía administrativa e contra a memsa poderase interpoñer: · Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. · Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. · O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 6 de abril de 2020 O Alcalde (documento asinado dixitalmente) Asdo. Antonio Fernández Angueira